## Rješenje Agencije za zaštitu tržišnog natjecanja klasa UP/I-030-02/2001-01/68 od 24. listopada 2002.

### NN 143/2002 (3.12.2002.), Rješenje Agencije za zaštitu tržišnog natjecanja klasa UP/I-030-02/2001-01/68 od 24. listopada 2002.

# AGENCIJA ZA ZAŠTITU TRŽIŠNOG NATJECANJA

2311

Na temelju članka 24., članka 27.
stavka 1. i članka 29. stav­ka 1. Zakona o zaštiti tržišnog natjecanja
(»Narodne novine«, broj: 48/95, 52/97 i 89/98), po prijavi namjere provedbe
koncentracije poduzetnika, koju je podnio poduzetnik COCA COLA BEVERAGES d.d.
sa sjedištem u Zagrebu, Sachsova 1, kojeg zastupa Josip Šurjak, odvjetnik u
odvjetnićkom društvu Palić i Šurjak iz Zagreba, ravnatelj Agencije za zaštitu
tržišnog natjecanja donosi sljedeće

## RJEŠENJE

I. Ocjenjuje se dopuštenom
koncentracija poduzetnikâ nastala stjecanjem većinskog udjela u temeljnom
kapitalu i većinskog prava odlučivanja u poduzetniku GOTALKI d.o.o., sa
sjedištem u Budinšćini, Gotalovec bb, od strane poduzetnika COCA COLA BEVERAGES
d.d. sa sjedištem u Zagrebu, Sachsova 1.

II. Koncentracija poduzetnikâ iz
točke I. Izreke ovog rješenja upisuje se u Upisnik o koncentracijama.

III. Ovo rješenje bit će
objavljeno u »Narodnim novinama«

IV. Obvezuje se poduzetnik COCA
COLA BEVERAGES d.d. da, temeljem Zakona o izmjenama i dopunama Zakona o
upravnim pristojbama (» Narodne novine«, broj 131/97) i Uredbe o izmjeni tarife
Zakona o upravnim pristojbama (»Narodne novine«, broj 116/2000), u roku od osam
dana od dostave ovog rješenja uplati upravnu pristojbu u iznosu od 255.000,00
kuna.

```
Obrazloženje
```

```
if !supportEmptyParas endif
```

1. Poduzetnik COCA COLA
BEVERAGES d.d. sa sjedištem u Zagrebu, Sachsova 1 (dalje: COCA COLA, odn.
Podnositelj prijave) dostavio je Agenciji za zaštitu tržišnog natjecanja
(dalje: Agencija) putem punomoćnika, odvjetnika Josipa Šurjaka iz odvjetničkog
društva Palić i Šurjak iz Zagreba, 3. rujna 2002., podnesak o prijavi namjere
koncentracije poduzetnikâ, koja je trebala nastati stjecanjem većinskog udjela
u temeljnom kapitalu i većinskog prava odlučivanja u poduzetniku GOTALKI
d.o.o., sa sjedištem u Budinšćini, Gotalovec bb (dalje: GOTALKA) od strane
Podnositelja prijave.

Podnesak
o prijavi namjere provedbe koncentracije dostavljen je Agenciji radi ocjene i
upisa u Upisnik o koncentracijama, temeljem članka 22. i članka 23. stavak 1.
Zakona o zaštiti tržišnog natjecanja (»Narodne novine«, broj 48/95, 52/97 i
89/98, dalje: ZZTN) i članka 7. Pravilnika o načinu vođenja Upisnika o
koncentracijama (»Narodne novine«, broj 30/97, dalje: Pravilnik).

2.
U postupku ocjene prijavljene koncentracije utvrđene su sljedeće činjenice:

a)
Pravni temelj za ocjenu dopuštenosti koncentracije predstavlja Predugovor o
prijenosu poslovnih udjela od 22. svibnja 2002. sklopljen između podnositelja
prijave COCA-COLA BEVERAGES HRVATSKA d.d. kao budućeg stjecatelja i četiri
člana društva kao prenositelja.

Sklapanjem
Glavnog ugovora, temeljem navedenog Predugovora, Podnositelj prijave postao bi
jedini imatelj udjela u temeljnom kapitalu u poduzetniku GOTALKI d.o.o.

Dakle,
navedenim bi pravnim poslom Podnositelj prijave stekao većinski udjel u
temeljnom kapitalu i većinsko pravo odlučivanja u poduzetniku GOTALKI d.o.o.

b) Ukupni godišnji promet sudionika koncentracije
ostvaren prodajom roba u 2001. godini, dakle u godini koja je prethodila
koncentraciji (prema godišnjim financijskim izvješćima sudionika koncentracije
za 2001. godinu) iznosi:
if !supportLineBreakNewLine
endif

*Tablica 1.
if !supportLineBreakNewLine
endif*

|  |  |
| --- | --- |
| Sudionik koncentracije | Ukupni godišnji promet sudionika |
| if !supportEmptyParas endif | koncentracije u 2001. godini |
| COCA COLA BEVERAGES d.d. | 883.855.552,00 kuna |
| GOTALKA d.o.o. | 5.696.280,00 kuna |
| Ukupno: | **889.551.832,00** kuna |

if !supportEmptyParas endif

Slijedom navedenog u tablici 1.,
temeljem odredbi članka 22. stavka 1. ZZTN, nastala je koncentracija
poduzetnikâ koja pod­liježe obveznoj prijavi radi ocjene i upisa u Upisnik o
koncentracijama.

c) Mjerodavno tržište

U smislu članka 19. st 2. ZZTN
mjerodavno tržište je utvr­đeno kao tržište proizvodnje i prodaje prirodnih
mineralnih, izvorskih i stolnih voda. U smislu članka 19. st. 1. ZZTN
mjerodavno tržište je područje Republike Hrvatske.

d)
Podnositelj prijave do sada nije bio prisutan na mjerodav­nom tržištu. Tržišni
udjeli poduzetnika na mjerodavnom tržištu za 2001. godinu, te za 2000. godinu,
prikazani su u Tablici 3.

*Tablica 2.*
if !supportLineBreakNewLine
endif

|  |  |  |  |  |
| --- | --- | --- | --- | --- |
| **Opis** | **Prodaja** | **Udjel** | **Prodaja** | **Udjel** |
| if !supportEmptyParas endif | (u 000.000 lit.) | (%) | (u 000.000 lit.) | (%) |
| **Godina** | **2000.** | **2000.** | **2001.** | **2001.** |
| Jamnica d.d. | 201,5 | 78,1% | 209,6 | 77,3% |
| Podravka d.d. | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| (Studena) | 40,3 | 15,6% | 41,5 | 15,3%  if !supportEmptyParas endif |
| Radenska d.d. | 6,5 | 2,5% | 7,4 | 2,7%  if !supportEmptyParas endif |
| Gotalka d.o.o. | 1,1 | 0,4% | 2,5 | 0,9% |
| Ostali | 8,5 | 3,3% | 10,1 | 3,7% |

| Ukupno | 257,9 | 100,00 | 271,1 | 100,00 |

Podaci i obrada podataka: Agencija za zaštitu tržišnog natjecanja, Odjel za
istraživanje, analitiku i informatiku

Iz analize dostupnih podataka
proizlazi da je, s obzirom na broj domaćih tržišnih takmaca i veličinu njihovih
tržišnih udjela, riječ o relativno slabo segmentiranom tržištu. Tržištem
proizvodnje mineralnih voda, naime, dominiraju dva poduzetnika. To su Jamnica
d.d., društvo član koncerna Agrokora, i Studena, pogon za proizvodnju i
punjenje mineralne vode u sklopu koncerna Podravke d.d. Riječ je o duopolnom
tržištu. To pokazuje i tzv. Concentration Ratio test. Tako pokazatelj CR2
iznosi za 2000. godinu 93,7, a za 2001. godinu 92,6.

Međutim,
tržište prodaje mineralnih voda s obzirom na vrste i broj robnih žigova te
cijene mineralnih voda iz uvoza koje se prodaju na mjerodavnom tržištu, vrlo je
dobro segmentirano.

Jedini
uvjet za pristup ovom mjerodavnom tržištu je udovoljavanje podzakonskim aktom
propisanim sanitarno-tehničkim uvjetima. Naime, da bi se započelo s obavljanjem
djelatnosti pro­izvodnje mineralne vode, potrebno je udovoljiti posebnim zah­tjevima,
koje je Državni zavod za normizaciju i mjeriteljstvo propisao u Pravilniku o
temeljnim zahtjevima za prirodne mineralne, izvorske i stolne vode, od 22.
travnja 1998. («Narodne novine«, broj 58/1998). Navedeni zahtjevi odnose se na
sastav, čistoću, prehrambeno-fiziološke učinke te druge čimbenike koji se
dokazuju posebnim ispitivanjima a moraju im udovoljavati prirodne mineralne,
izvorske i stolne vode da bi se takvima deklarirale i stavile u promet na
tržište Republike Hrvatske.

e)
Tržišni udjel na mjerodavnom tržištu nakon provedbe kon­centracije

COCA-COLA
BEVERAGES HRVATSKA d.d. do namjeravane provedbe koncentracije do sada nije bio
prisutan na mjerodavnom tržištu. Provedbom koncentracije COCA-COLA BEVERAGES
HRVATSKA d.d. preuzima tržišni udjel poduzetnika GOTALKE d.o.o. Stoga ne dolazi
do promjena tržišnih udjela poduzetnika na mjerodavnom tržištu.

f) Podnositelj prijave COCA-COLA
BEVERAGES HR­VAT­SKA d.d. predmetnu koncentraciju obrazlaže sljedećim pravnim i
gospodarskim razlozima:

Podnositelj
prijave ima razrađene i stroge kriterije u proizvodnji bezalkoholnih pića.
Primjena istih u proizvodnji mineralnih voda u GOTALKI dovest će do poboljšanja
kvalitete proizvoda.

Izvršit
će se ulaganje u razvoj GOTALKE, u opremu i obrazovanje, poboljšat će se
organizacija i racionalizirati proizvodnja GOTALKE prema svjetskim standardima.
Budući da GOTALKA nema razvijen lanac distribucije, bit će moguće koristiti
lanac distribucije Podnositelja prijave te time, uz odgovarajući marketing,
značajno unaprijediti prodaju i položaj GOTALKE na tržištu. Smanjit će tržišne
rizike i povećati zastupljenost na postojećem tržištu uz smanjenje zaliha.
Korištenje znanja i iskustava COCA-COLE dovest će do boljeg korištenja
marketinških, tehničkih, informatičkih i ljudskih resursa, te u konačnici do
boljeg tržišnog pozicioniranja oba sudionika koncentracije.

f)
Opis očekivanih pogodnosti koncentracije sa stanovišta potrošača

Namjeravanom
provedbom koncentracije, Podnositelj prijave uključio bi proizvode društva
GOTALKA d.o.o. u svoju visoko razvijenu mrežu distribucije na području cijele
Republike Hrvatske. Na taj način bi kvalitetni proizvod GOTALKE postao dostupan
potrošačima na području cijele Republike Hrvatske. Provođenje ove koncentracije
imalo bi pozitivan učinak na potrošače kroz kvalitetniju i raznolikiju ponudu
prirodnih mineralnih, izvorskih i stolnih voda.

g)
Savjet za zaštitu tržišnog natjecanja (dalje: Savjet), sukladno ovlastima iz
članka 30. stavka 2. točke 3. ZZTN, razmatrao je ovaj predmet na 64. sjednici,
održanoj 22. listopada 2002.

Savjet
je ocijenio da provedbom ove koncentracije ne dolazi do stvaranja novog niti do
jačanja postojećeg vladajućeg položaja sudionika ove koncentracije na mjerodavnom
tržištu.

Naime,
COCA COLA BEVERAGES HRVATSKA d.d. prije provedbe ove koncentracije nije
djelovao na mjerodavnom tržištu. GOTALKA d.o.o. djeluje na mjerodavnom tržištu
te na istom, sukladno iznesenim podacima, ostvaruje udjel od svega 0,9 posto.
COCA COLA BEVERAGES HRVATSKA d.d. koncentracijom namjerava na hrvatskom
tržištu, na kojem je prisutan u proizvodnji bezalkoholnih pića, obavljati
djelatnosti komplementarne djelatnostima GOTALKE d.o.o. Stoga provedba ove
koncentracije neće dovesti do promjena tržišnih udjela na mjerodavnom tržištu.

Uzimajući
u obzir sve relevantne činjenice, Savjet je, pri­mjenjujući kriterije iz članka
24. ZZTN, te imajući na umu trenutno stanje na mjerodavnom tržištu na kojem dva
poduzetnika ostvaruju vladajući položaj s tržišnim udjelom iznad 90 posto,
ocijenio da će provođenje ove koncentracije, putem kvalitetnije i raznolikije
ponude prirodnih mineralnih, izvorskih i stolnih voda, te njihove djelotvornije
distribucije, imati pozitivan učinak na potrošače.

Slijedom
navedenog koncentracija je ocijenjena dopuštenom kako je odlučeno u točki I.
izreke ovog rješenja.

Koncentracija
će biti upisana u Upisnik o koncentracijama kako je odlučeno u točki II. izreke
ovog rješenja.

Ovo
rješenje bit će objavljeno u »Narodnim novinama«, sukladno članku 37. ZZTN,
kako je navedeno u točki III. izreke ovog rješenja.

3.
Upravna pristojba iz točke IV. ovog rješenja određena je temeljem članka 14.,
Tarifnog broja 106. točke 1. Zakona o izmjenama i dopunama Zakona o upravnim
pristojbama (»Narodne novine«, broj 131/97) koji za prijavu za upis u Upisnik o
koncentracijama propisuje upravnu pristojbu u iznosu od 5.000,00 kn, te
Tarifnog broja 107. točke 1. Uredbe o izmjeni tarife Zakona o upravnim
pristojbama (»Narodne novine«, broj 116/2000) koji za rješenje o upisu u
Upisnik o koncentracijama, u razmjeru s temeljnim kapitalom Podnositelja
prijave, propisuje upravnu pristojbu u iznosu od 250.000,00 kn; u ukupnom
iznosu od 255.000,00 kn.

Uplatu
treba izvršiti na račun broj: 30102-630-16, poziv na broj: 24/5002 – MB, u roku
od osam dana od dana dostavljanja ovog rješenja, te Agenciji, u roku od osam
(8) dana dostaviti dokaz o izvršenoj uplati.

Uputa
o pravnom lijeku

Ovo rješenje je konačno u
upravnom postupku. Nezadovoljna stranka može pokrenuti upravni spor pred
Upravnim sudom Republike Hrvatske u roku od 30 dana od dana dostave rješenja.

Klasa: UP/I-030-02/2002-01/68
Urbroj: 580-02-2001-18-06
Zagreb, 24. listopada 2002.

Ravnatelj                                 Voditelj postupka

**mr. sc.** **Hrvoje Momčinović,** v. r.**Mario
Marković,** v. r.

if !supportEmptyParas endif

Rješenje, NN 143/2002-2311